stanford-oval/wikipedia huggingface dataset:
Erste Allgemeine Verunsicherung
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen viralliset verkkosivut (saksaksi)
Klaus Eberhartinger esittämässä Geld oder Leben -albumin Fata Morgana -kappaletta
Edmond Charlot

| Edmond Charlot |
| --- | --- |
 Charlot vuonna 2002.
Henkilötiedot
Syntynyt: 15. helmikuuta 1915 Alger
Kuollut: 10. huhtikuuta 2004 (89 vuotta) Béziers
Kansalaisuus:   Ranska
Ammatti:  kirjakauppias, kustantaja
Muut tiedot
 Nimikirjoitus
Edmond Charlot (15. helmikuuta 1915 Alger – 10. huhtikuuta 2004 Béziers) oli algerialaissyntyinen ranskalainen kirjakauppias ja kustantaja. Hän toimi muun muassa Albert Camus'n, Jules Royn ja Emmanuel Roblèsin varhaisena kustantajana.
Elämä

Charlot syntyi tuolloin Ranskan alaisuuteen kuuluneessa Algerissa vuonna 1915. Hänen isoisoisänsä oli tullut Algeriaan laivakokkina vuonna 1830, siis samana vuonna, kun Ranska valtasi sen. Charlot ystävystyi jo opiskeluaikoinaan Albert Camus'n kanssa, ja vuonna 1936 hän avasi kirjakaupan, Les Vraies Richesses, Algerissa. Toisen maailmansodan aikana hän julkaisi Vapaan Ranskan kirjallisuutta, minkä johdosta Vichyn hallitus vangitsi hänet lyhyeksi ajaksi. Sodan jälkeen hän muutti Pariisiin, mutta huolimatta kirjailijoidensa menestyksestä hänen kustannusyhtiönsä ei pärjännyt kilpailussa pariisilaisia kustantajia vastaan, ja hän palasi Algeriaan. Vuonna 1961 OAS teki kaksi pommi-iskua hänen kirjakauppaansa vastaan. Vuonna 1980 hän muutti jälleen Ranskaan, jossa asui loppuelämänsä.
Ernst Boepple

Ernst Boepple (30. marraskuuta 1887 – 14. joulukuuta 1949) oli korkea-arvoinen natsipoliitikko toisen maailmansodan aikana.
Boepple oli alkuaan Baijerin kulttuuriministeri, kunnes hänet korvattiin. 1. syyskuuta 1941 hänet nimitettiin valtiosihteeriksi Puolan kenraalikuvernementin hallintoon. Boepple palveli kuvernööri Josef Bühlerin alaisena. Boepple osallistui "Lopullisen ratkaisun" suunnitteluun yhdessä tohtori Bühlerin kanssa, ja oli myös SS:n jäsen, arvoltaan SS-Oberführer ("ylieversti").
Sodan jälkeen Boepple joutui Puolassa oikeuteen vastaamaan sotarikossyytteisiin. Hänet tuomittiin kuolemaan ja hirtettiin 14. joulukuuta 1949.
Felipe González (täsmennyssivu)

Felipe González voi tarkoittaa ainakin seuraavia henkilöitä:
Felipe González Márquez (s. 1942), espanjalainen poliitikko
Felipe González González (piispa) (s. 1944), espanjalainen roomalaiskatolinen piispa
Felipe González González (1947–2023), meksikolainen poliitikko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Felipe González”, voi hakea sivunnimihaulla, laajalla sivunnimihaulla tai tekstihaulla.
Emily Kame Kngwarreye
Kirjallisuutta

Hart, D.: Emily Kame Kngwarreye: Paintings from 1989–1995, Parliament House, Canberra 1995
Neale, M.: Utopia: The Genius of Emily Kame Kngwarreye, National Museum of Australia Press, Canberra 2008
Duke Worne

| Duke Worne |
| --- | --- |
 Stillkuva elokuvasta Damon and Pythias (1914) Ann Little, Herbert Rawlinson, Duke Worn ja tuntematon näyttelijä.
Henkilötiedot
Syntynyt: 14. joulukuuta 1888 Philadelphia, Pennsylvania
Kuollut: 13. lokakuuta 1933 (44 vuotta) Los Angeles, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
IMDb
Elonet
Duke Worne (14. joulukuuta 1888 Philadelphia, Pennsylvania – 13. lokakuuta 1933 Los Angeles, Kalifornia) oli yhdysvaltalainen mykkäelokuvien ohjaaja ja näyttelijä. Hän ohjasi 74 elokuvaa vuosina 1919–1931 ja esiintyi lisäksi 27:ssä elokuvassa vuosina 1914–1928.
Elokuvia

The Black Box (1915)
Just Jim (1915)
The Tornado (1917)
The Trail of Hate (1917)
The Scrapper (1917)
The Mystery Ship (1917)
The Craving (1918)
The Trail of the Octopus (1919)
The Screaming Shadow (1920)
The Blue Fox (1921)
Nan of the North (1922)
The Eagle's Talons (1923)
The Devil's Chaplain (1929)
Anne Against the World (1929)
Aiheesta muualla

Duke Worne Internet Movie Databasessa. (englanniksi)
Duke Worne AFI Catalog. Viitattu 22.8.2023. (englanniksi)
Duke Worne – Filmography. Turner Classic Movies – TCM. Arkistoitu 21.4.2021. Viitattu 22.8.2023. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Duke Worne
Käännös suomeksi
Duke of Earl (albumi)

| Duke of Earl Gene Chandler |
| --- | --- | --- |

Kokoelmalevyn tiedot
 Äänitetty : 1961–1963
 Julkaistu: 1976
 Formaatti: LP-levy
 Tyylilaji: Soul, doo-wop
 Levy-yhtiö: DJM Records
Duke of Earl on kokoelma-albumi  yhdysvaltalaisen soul-laulaja Gene Chandlerin tuotannosta vuosilta 1961, 1962 ja 1963. Chandler oli tuolloin Vee-Jay Recordsin artisti. Tämä albumi sisältää Chandlerin tuolle levy-yhtiölle tekemät singlet ja kokoelman on vuonna 1976 julkaissut englantilainen DJM Records Limited, James House, 71–75 New Oxford Street, London WC1A 1DP. Kannen on suunnitellut Scutt • Irvine • Wilson. Painotyön on tehnyt Gothic Print Finisher Ltd.
Kappaleet

Kappaleiden yhteydessä on mainittu Vee-Jay-singlejen tuotantovuodet, luettelotunnukset sekä listasijoitukset (R&B/pop) Yhdysvalloissa.
Ääninäytteet
Äänitiedostojen kuunteluohjeet
| Sivu 1 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Duke of Earl | Williams / Dixon / Edwards |  |  |  |  |  |  |  |
| 2. | Kissin' in the Kitchen | Carl Mann |  |  |  |  |  |  |  |
| 3. | Walk on with the Duke | Finizo / Pirollo / Spano / Nahan / Testa / Carter |  |  |  |  |  |  |  |
| 4. | London Town |  |  |  |  |  |  |  |  |
| 5. | Daddy's Home | James Sheppard |  |  |  |  |  |  |  |
| 6. | The Big Lie | B. Williams |  |  |  |  |  |  |  |
| 7. | You Left Me | Dixon / Sheppard / Davis |  |  |  |  |  |  |  |
| 8. | I'll Follow You | Turk / Alhert |  |  |  |  |  |  |  |
Kappaleet 1. & 6. Tristan Music Limited 2. Carlin Music Corp. 3. & 7. Tollie Music Limited (Carlin) 4. & 8. Copyright Control 5. Planetary-Nom (London) Limited.
| Sivu 2 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | You Threw a Lucky Punch | Robinson / White / Covay |  |  |  |  |  |  |  |
| 2. | Tear for Tear |  |  |  |  |  |  |  |  |
| 3. | Miracle After Miracle |  |  |  |  |  |  |  |  |
| 4. | Rainbow |  |  |  |  |  |  |  |  |
| 5. | Check Yourself |  |  |  |  |  |  |  |  |
| 6. | Forgive Me |  |  |  |  |  |  |  |  |
| 7. | Baby That's Love |  |  |  |  |  |  |  |  |
| 8. | Man's Temptation | Curtis Mayfield |  |  |  |  |  |  |  |
Kappaleet 1. Jobete (London) Music Limited 2.–7. Copyright Control 8. Ivan Mogull Music Limited.
Kappaleen "Rainbow" tekijää ei ole mainittu LP-levyn etiketissä, mutta kansiteksti kertoo sen olevan Curtis Mayfield. Kappaleen "Check Yourself" tekijäksi on muualla kerrottu Lowell Fulson.
Aiheesta muualla

Duke of Earl (albumi) Discogsissa. (englanniksi)
Edmond Aman-Jean

| Edmond Aman-Jean |
| --- | --- |
 Edmond Aman-Jean vuonna 1918.
Henkilötiedot
Syntynyt: 13. tammikuuta 1858 Chevry-Cossigny, Seine-et-Marne, Ranska
Kuollut: 23. tammikuuta 1936 (78 vuotta) Pariisi, Ranska
Ammatti:  taidemaalari
Taiteilija
Taidesuuntaus:  maalaustaide
 Nimikirjoitus
Edmond Aman-Jean, Nainen ja riikinkukko 1895.
Edmond Aman-Jean (13. tammikuuta 1858 Chevry-Cossigny, Seine-et-Marne, Ranska – 23. tammikuuta 1936 Pariisi, Ranska) oli ranskalainen taidemaalari. Hän sai vaikutteita Puvis de Chavannesin ja englantilaisten prerafaeliittien tuotannosta. Hän maalasi varsinkin kuvia naisista. Aiheen käsittely on vapaissa sommitelmissa hyvin runollista. Hänen pastellitöissään ilmenee hyvin hänen tulkintansa ja ja käsityksenä aiheista. Aman-Jeanin tunnettuja töitä ovat Suuri hattu, Haaveilu, Nuori englantilaisnainen sekä Nainen ja riikinkukko.
Aiheesta muualla

Kuvia tai muita tiedostoja aiheesta Edmond Aman-Jean Wikimedia Commonsissa
Eki Jantunen

Erkki ”Eki” Jantunen (s. 1. maaliskuuta 1951 Orimattila) on suomalainen muusikko ja televisio- ja radioesiintyjä.
Tanssiyhtye Eki Jantunen & Mutkattomat on kiertänyt tanssitaloja, lavoja ja laivoja. Vierailuja on tehty vuosien varrella myös ulkomaille mm. Ruotsiin, Neuvostoliittoon, Marokkoon, Turkkiin, Espanjaan, Kreikkaan ja Viroon.
1975 perustetun Eki Jantunen & Mutkattomaien menestynein kappale on ollut ”Jätkän humppa” vuonna 1976 Mutkattomat-triossa. Yhtye on palkittu valtakunnallisella Kullervo Linna -palkinnolla 1993.
Jantunen on  toiminut juontajana radiossa ja TV:ssä vuosikymmeniä. Televisiossa ohjelmia ovat olleet muun muassa Toivotaan toivotaan 1986-1990 (MTV3, tuottajana Irja-Liisa Ailio), Tanssit Stadissa 1994-96 (TV1, tuottajana Heikki Kahila), Kultainen ja Hopeinen Harmonikka, Valkea Ruusu (tuottajana Matti Ristimäki) ja Resiinaralli (MTV3). Radiossa hän oli 1980-luvulla juontamassa toivekonserttia Puhelinlangat. Hän oli myös ohjelmissa Toivekonsertit, Radioiltamat, Tanssiorkestereiden Suomenmestaruuskilpailut (SMORK, tuottajana Veijo Miettinen) sekä Juhlanpaikka-radiosarja (Suomen Sävelradio 2001-2002). [lähde? ]
Solisti on ollut mukana televisiossa, radiossa ja juhlien juontajana, muun muassa Resiinaralli (VR, MTV3 1993-2000), Ylläs Soikoon ja SMORK (1990-2002), Olavi Virta laulukilpailu eri vuosina 1990 ja 2000-luvuilla.
Musiikki on ollut Eki Jantusen kuvioissa mukana vuodesta 1965 alkaen. Popbändinä on saavutettu mm. pronssia popyhtyeiden SM-kisoissa 1968. Bändiniminä ovat olleet mm. The Spellinger, The Face, The Free ja The Freeband. Poppia soitettiin eri kokoonpanoilla kymmenisen vuotta esiintymisten kohdistuessa mm. teinikonviin, klubeihin ja erilaisiin tapahtumiin.
Yhtyeenä Mutkattomat-trio Pekka Melander (hanuri, laulu)+Hannu Tuominen (rummut, laulu)+Erkki Jantunen (laulu-basso) on ollut 1970-ja 1980-luvuilla mukana Lavalauantai -ja Sävelsilta-ohjelmissa (Radio Suomi, tuottaja Veijo Miettinen) sekä televisiosarjassa ”Rakas kallis auto” (MTV3, tuottaja Markku Veijalainen).
Eki Jantunen & Mutkattomat on julkaissut yhteensä 21 albumia, niistä viimeisin on  nimeltään  suoraan tansseista taltioitu kokonaisuus ”Tanssilavakeikka” (Radio Suomen Lavalauantai-taltiointi, Orimattilan Kehräämö 2005). Solisti on palkittu mm. Vuoden Kaupunkilainen (Orimattila 2003) ja Vuoden Taiteilija (Lahden Piirin Karjalaiset 2004).
Levytyksiä on tähän mennessämilloin? kaikkiaan noin 230 kpl. Jantunen on tehnyt levytettyjä kappaleita säveltäjänä, sanoittajana ja sovittajana runsaat sata.
Diskografiaa > Albumit

Ilo irti (1977)
Mutkattomat tanssit (1978)
Mutkattoman suoraa (1979)
Tanssiaistunnelmia (1980)
Maalta lähtis en (1981)
Mutkatonta menoa (1983)
Energiaexpertiltä onnistuu (1985)
Ja hevosella pääsee (1987)
Ruusuja sinulta (1989)
Ylläskaltio (1990)
Rytmimme tää (1992)
Riijuureissu (1994)
Kesä kaunein (1996)
Nauravat suut (1999)
Juhlanpaikka (2001)
Jätkän humpasta - tunteiden tulvaan (2004)
Karjalaisil kesäjuhlil (2005)
Suomalainen metsä (2006)
Kultaiset kymmenet (2009)
Tanssilavakeikka (2013)
Diskografiaa > Kokoelmat

Mutkattomat 20 suosikkia 1977-1981 (1997)
Mutkattomat Tähtisarja 30 suosikkia 1975-2010 (2011)
Aiheesta muualla

Eki Jantusen ja Mutkattomat-yhtyeen sivusto
Fig

Fig voi tarkoittaa seuraavia:
FIG, Kansainvälinen voimisteluliitto (ransk. Fédération internationale de gymnastique)
”U-Fig”, kappale System of a Downin albumilta Hypnotize
Sukunimi

Anton Fig (s. 1952), yhdysvaltalainen rumpali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”FIG”, voi hakea sivunnimihaulla, laajalla sivunnimihaulla tai tekstihaulla.
Englanninpaimenkoira

| Englanninpaimenkoira |
| --- | --- |

Avaintiedot
Alkuperämaa:   Yhdysvallat
Rodun syntyaika:  1600-luku
Alkuperäinen käyttö:  lampaiden paimennus
Nykyinen käyttö:  paimen- ja metsästyskoira
Muita nimityksiä:  English Shepherd, Farm Shepherd, Old Time Farm Shepherd, Farm Collie, Old Farm Collie, North American Old Farm Collie, Old Working Collie, Scotch Collie, Old Scotch Collie, Holmesian Collie, Victorian Collie, Treeing Farm Shepherd, Treeing Shepherd
FCI-luokitus:  ei FCI-rotu
Ulkonäkö
Paino:  uros 20–27 kg narttu 18–23 kg
Säkäkorkeus:  uros 48–58 cm narttu 46–56 cm
Väritys:  soopeli, soopeli-valkoinen, musta, mustavalkoinen tai black & tan
Englanninpaimenkoira (English Shepherd) on Yhdysvalloissa kehitetty koirarotu. Sillä ei ole FCI:n tunnustusta, mutta United Kennel Club on hyväksynyt sen roduksi.
Ulkonäkö

Englanninpaimenkoiraa on aina jalostettu enemmän käyttöominaisuuksia kuin ulkomuotoa silmällä pitäen. Se on pitkäkarvaista skotlanninpaimenkoiraa huomattavasti leveäkalloisempi ja lyhytkuonoisempi. Silmät ovat ruskeat, siniset tai keskenään eriväriset. Korvat voivat olla joko pystyt, taittuneet, matala-asentoiset tai sivuille asettuneet. Runko voi olla raskas- tai hoikkarakenteinen. Häntä on joko pitkä, sapelinmuotoinen ja ylöskiertynyt tai töpö. Karvapeite on kiiltävä, joko suora tai aaltoileva. Sallittuihin väreihin lukeutuvat soopeli, soopeli valkoisin merkein, musta, musta valkoisin merkein ja musta ruskein merkein (black & tan). Säkäkorkeus vaihtelee uroksilla 48–58 cm (ihanne 51–53 cm) ja nartuilla 46–56 cm välillä (ihanne 48–51 cm). Urokset painavat noin 20–27 kg ja nartut 18–23 kg.
Luonne ja käyttäytyminen

Rotu on iloinen, rohkea, älykäs, vastaanottavainen, rauhallinen, lempeä, luotettava ja uskollinen. Sitä kuvaillaan ihanteelliseksi seurakoiraksi, joka pitää lapsista. Jos sitä pidetään pelkkänä lemmikkinä, sille tulee tarjota päivittäin runsaasti liikuntaa. Se on valmis työskentelemään, ja se arvostaa omistajaansa.
Alkuperä

Rodun esi-isät olivat vanhantyyppisiä lammaskoiria, joita käytettiin Englannissa vuosisatoja sitten. Niitä tuotiin Yhdysvaltoihin Englannista varhaisten uudisasukkaiden mukana 1600-luvulla. Englanninpaimenkoiran harrastajien mukaan se on säilyttänyt esi-isiensä alkuperäisen muodon, toisin kuin muut samaa sukua olevat lammaskoirat, joita on nykyisin jalostettu lähinnä näyttelyitä silmällä pitäen.
1500-luvulla englanninpaimenkoiran esi-isät mainittiin maailman vanhimmassa koirakirjassa nimeltä Of Englische Dogges, jonka oli kirjoittanut John Caius. 1900-luvulla niitä ei kuitenkaan enää tarvittu Englannissa, koska uudet maiden aitaamista koskeneet lait rajoittivat eläinlaumojen liikkumista. Sitä vastoin Skotlannissa ja Walesissa oli edelleen runsaasti kukkuloisia alueita, joita lait eivät koskeneet - sen vuoksi skottilaiset ja walesilaiset lammaskoirat säilyivät nykypolville asti, siinä missä englantilaiset alkoivat kuolla sukupuuttoon. Samaten myös Pohjois-Amerikassa sinne aikanaan tuotujen lammaskoirien jälkeläiset säilyivät ja jatkoivat työskentelyään alueen laajoilla ja avoimilla laidunalueilla.
Lampaiden lisäksi englanninpaimenkoiraa on käytetty myös nauta- ja siipikarjan paimentamiseen. Lisäksi sitä käytetään toisinaan eteläisissä osavaltioissa oravien puuhun ajamiseen - siellä siitä käytetäänkin joskus nimityksiä Treeing Farm Shepherd ja Treeing Shepherd.
Alkuperä > Etymologia

Oikeasta rotunimestä on ollut paljon eri mielipiteitä, ja ehdotuksiin ovat lukeutuneet mm. Farm Shepherd, Old Time Farm Shepherd, Farm Collie, Old Farm Collie, North American Old Farm Collie, Old Working Collie, Scotch Collie, Old Scotch Collie, Holmesian Collie ja Victorian Collie.
Kaksi englanninpaimenkoiraa.
Duke of Edinburgh -luokka (risteilijä)

Duke of Edinburgh
Duke of Edinburgh -luokka oli Britannian kuninkaallisen laivaston kuuden panssariristeilijän muodostama alusluokka. Luokan alukset laskettiin vesille vuosina 1904 ja 1905. Ne voidaan jakaa asennettujen apuaseiden perusteella kahteen alaluokkaan, jolloin kaksi ensimmäistä alusta muodostavat varsinaisen Duke of Edinburgh -luokan ja loput neljä Warrior-luokan.
Alusluokka oli ensimmäinen Philip Wattsin ollessa laivaston rakennusviraston johtajana (engl. Director of Naval Construction).
Suunnittelu

Luokan alusten pääaseina olivat kuusi 9,2 tuuman tykkiä, joista neljä oli asennettu yläkannen kulmiin ja loput kaksi keulakannelle ja perään. Kahdessa ensimmäisessä apuaseina oli viisi kuuden tuuman tykkiä kummallakin kyljellä. Muina aseina olivat kaksikymmentä kolmen naulan yläkannelle  tykkiä mastojen ympärille ryhmitettyinä. Loppujen neljän apuaseina oli kaksi 7,5 tuuman tykkiä kummallakin laidalla.
Palvelus

HMS Natal tuhoutui räjähdyksessä joulukuussa 1915, minkä syynä pidetään viallisen kordiitin itsesyttymistä. HMS Duke of Edinburgh, HMS Black Prince ja HMS Warrior ottivat osaa  Skagerrakin taisteluun 1. risteilijäviirikössä, jolloin kaksi viimeksi mainittua upposi joko taistelussa tai saamiensa vaurioiden vuoksi. HMS Cochrane ja HMS Achilles kuuluivat 2. risteilijäviirikköön. HMS Achilles oli taistelun aikana telakalla huollettavana. Cochrane ajoi matalikolle marraskuussa 1918 Mersey-joella, minkä jälkeen se romutettiin korjauskelvottomana. Viimeiset luokan alukset romutettiin 1921.
| Nimi | Rakentaja | Voimanlähde | Kölinlasku | Vesillelasku | Valmistunut | Hinta |
| --- | --- | --- | --- | --- | --- | --- |
Duke of Edinburgh -luokka
| HMS Duke of Edinburgh | Pembroke | Hawthorn Leslie and Company | 11. helmikuuta 1903 | 14. kesäkuuta 1904 | 20. tammikuuta 1906 | £1,201,687 * |
| HMS Black Prince | Thames Ironworks and Shipbuilding Company, Blackwall | Thames Ironworks and Shipbuilding Company | 3. kesäkuuta 1903 | 8. marraskuuta 1904 | 17. maaliskuuta 1906 | £1,193,414 * |
Warrior-luokka
| HMS Warrior | Pembroke | Wallsend | 5. marraskuuta 1903 | 25. marraskuuta 1905 | 12. joulukuuta 1906 | £1,186,395 * |
| HMS Cochrane | Fairfield Shipbuilding and Engineering Company, Govan | Fairfield | 24. maaliskuuta 1904 | 20. toukokuuta 1905 | 18. helmikuuta 1907 | £1,193,121 * |
| HMS Achilles | Armstrong Whitworth, Elswick | Hawthorn Leslie | 22. helmikuuta 1904 | 17. kesäkuuta 1905 | 22. huhtikuuta 1907 | £1,191,103 * |
| HMS Natal | Vickers, Barrow | Vickers | 6. tammikuuta 1904 | 30. syyskuuta 1905 | 5. maaliskuuta 1907 | £1,218,244 * |

* = arvioitu hinta aseistettuna
Englannin kielen aakkoset

Englanninkielinen pangrammi, eli lause, jossa käytetään kaikkia englannin kielen aakkosia vähintään kerran.
Englannin kieltä kirjoitetaan latinalaisin aakkosin, ja aakkosistoon kuuluu 26 kirjainta.
| Isot kirjaimet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A | B | C | D | E | F | G | H | I | J | K | L | M | N | O | P | Q | R | S | T | U | V | W | X | Y | Z |
Pienet kirjaimet
| a | b | c | d | e | f | g | h | i | j | k | l | m | n | o | p | q | r | s | t | u | v | w | x | y | z |
Historia

Englannin kielen, ja sen esiasteiden, kirjoitus alkoi anglosaksien aikana ja ensimmäinen kirjoitusjärjestelmä tuli Skandinaviasta, kun riimuilla alettiin kirjoittaa 400-luvulla. Latinalaisia aakkosia alettiin käyttää 600-luvulla ja kirjoitusjärjestelmä saapui Britteinsaarille kristinuskon mukana.
Hastingsin taistelun seurauksena Englannin aatelisto alkoi puhumaan normandinranskaa ja englannista tuli suurimmaksi osaksi vain suullinen kieli. Englantia alettiin kirjoittaa uudelleen 1200-luvulla, kun englanninkielinen kirjallisuus alkoi taas kukoistaa. Tällöin katosivat käytöstä myös kirjaimet ð ja þ.
Fine-Day

Kamiokisihkwew vuonna 1896
Fine-Day (creeksi Kamiokisihkwew, 1852 – vuoden 1935 jälkeen) oli creesotapäällikkö. Hänet tunnetaan parhaiten osallistumisestaan vuonna 1885 Saskatchewanin kapinaan, jossa hänen merkittävin taistelunsa Kanadan hallituksen joukkoja vastaan oli Cut Knifen taistelu. Aikalaiset kutsuivat häntä rohkeaksi kaikissa tilanteissa. Hän oli taitava taistelija, metsästäjä ja myöhemmällä iällä merkittävä šamaani.
Eikä yksikään pelastunut (televisiosarja)

| Eikä yksikään pelastunut> And Then There Were None |
| --- | --- |

Tyyli:  mysteeri draama jännitys psykologinen trilleri
Kestoaika:  210 minuuttia (koko sarja)
Luoja(t):  Agatha Christie
Pääosissa:   Douglas Booth  Charles Dance  Maeve Dermody  Burn Gorman  Anna Maxwell Martin  Sam Neill  Miranda Richardson  Toby Stephens  Noah Taylor  Aidan Turner 
Alkuperämaa:   Iso-Britannia
Alkuperäiskieli:  englanti
Verkko:   BBC One  MTV3
Esitetty:  26. joulukuuta 2015 – 28. joulukuuta 2015
Tuotantokausia:  1
Jaksoja:  3 (Suomessa 4)
Tuotanto
Tuottaja(t):  Abi Bach
Vastaava(t) tuottaja(t):  Mathew Pritchard Hilary Strong Karen Thrussell Damien Timmer Matthew Read Sara Phelps
Ohjaaja(t):  Craig Viveiros
Käsikirjoittaja(t):  Sarah Phelps
Tuotantoyhtiö(t):  Mammoth Screen Agatha Christie Productions Acorn Productions A&E Networks
Aiheesta muualla
IMDb
Eikä yksikään pelastunut (engl. And Then There Were None) on vuonna 2015 julkaistu brittiläinen jännityssarja, joka perustuu Agatha Christien klassikkoromaaniin Eikä yksikään pelastunut. Sarjan käsikirjoitti Sarah Phelps ja ohjasi Craig Viveiros.
Eikä yksikään pelastunut esitettiin Isossa-Britanniassa jouluna 2015 BBC One -kanavalla kolmessa 70 minuutin osassa. Suomessa MTV3 esitti sarjan neljässä 45 minuutin osassa 26. joulukuuta 2016 alkaen.
Rooleissa

| 0 | 1 | 2 |
| --- | --- | --- |
|  Douglas Booth  | … |  Anthony Marston   |
|  Charles Dance  | … |  tuomari Lawrence Wargrave   |
|  Maeve Dermody  | … |  Vera Claythorne   |
|  Burn Gorman  | … |  rikosylikonstaapeli William Blore   |
|  Anna Maxwell Martin  | … |  Eithel Rogers   |
|  Sam Neill  | … |  kenraali John MacArthur   |
|  Miranda Richardson  | … |  Emily Brent   |
|  Toby Stephens  | … |  tohtori Edward Armstrong   |
|  Noah Taylor  | … |  Thomas Rogers   |
|  Aidan Turner  | … |  Philip Lombard   |
Juoni

Kahdeksan henkilöä, tohtori Armstrong, rikosylikonstaapeli Blore, neiti Emily Brent, Vera Claythorne, kenraali Macarthur, Anthony Marston, Philip Lombard ja tuomari Wargrave, kutsutaan lomailemaan Sotilassaarelle. Saarella sijaitsevassa talossa ovat palvelusväkenä herra ja rouva Rogers. Paikalla eivät kuitenkaan ole herra ja rouva Owen, jotka ovat kutsuneet saarelle kaikki vieraat.
Jokaisen vieraan makuuhuoneen seinällä on vanha lastenloru, jossa kuvataan, kuinka kymmenestä sotilaasta ei jäänyt yhtään jäljelle. Ruokasalin pöydällä on kymmenen posliinista sotilasta.
Herra Owenin määräyksestä palvelijat laittavat illallisen jälkeen gramofoniin soimaan levyn, joka sisältää puheen, jossa jokaista paikalla ollutta syytetään murhasta.
Pian vieraita aletaan murhata lorun mukaan yksitellen.
Vastaanotto

Eikä yksikään pelastunut sai Britanniassa hyvän vastaanoton kriitikoilta. Sarja oli Britannian TV:n toiseksi katsotuin ohjelma jouluna 2015.
Eija Ahlberg

Eija Marjut Ahlberg (o.s. Kare, s. 1959) on entinen VR:n myyntipäällikkö. Hän teki vuosina 1985–2013 sivutyönään Suomen rautatieasemilla ja henkilöjunissa kuultavia kuulutuksia, joita kuulevat päivittäin erään laskelman mukaan kymmenettuhannet ihmiset. Häntä luonnehdittiin jopa ”VR:n viralliseksi ääneksi”.
Kuuluttajatehtäviin

Ahlbergin edeltäjänä kuulutustehtävissä toimi Sirkka-Liisa Aro, jolla oli hyvin selkeä artikulaatio. Ahlbergia pyydettiin ensin tehtäväänsä kielitaidon perusteella, koska kuulutukset oli tehtävä suomeksi, ruotsiksi sekä englanniksi – erikoistapauksissa alkuaikoina joskus jopa saksaksi. Idänliikenteessä käytettäviä venäjänkielisiä kuulutuksia Ahlberg ei tehnyt.
Helsingin junissa ja Helsingin rautatieasemalla tehtyjen testien jälkeen Ahlbergin ääni todettiin tehtävään sopivaksi. Yleisesti tehtäviin haluttiin naisen ääntä, joka koetaan äidillisenä ja turvallisena sekä uskottavana niin lentoyhtiöissä kuin rautateilläkin. Tosin Ahlberg on kertonut saaneensa myös kritiikkiä Helsingin metron silloiselta kuuluttajalta Carla Rindelliltä Hufvudstadsbladetissa.
VR alkoi hakea uutta kuuluttajaa vuonna 2013, kun Ahlberg ei enää työskennellyt yhtiön palveluksessa. Uudeksi kuuluttajaksi VR:n juniin valittiin vuonna 2014 Reidar Wasenius ja Liikenneviraston ylläpitämille rautatieasemille Eva Lönnblad.